An Tsaurara Matakan Tsaro A Kano – Muryar Arewa
An Tsaurara Matakan Tsaro A Kano
By Labaran Gudummawa on September 1, 2017 No Comment
Jami’an Tsaro sun tsaurara matakan tsaro a Kano saboda bukukuwan Babbar Sallah da za a fara yau din nan.
A sanarwar da Rundunar ‘Yan Sandan Jihar ta fitar jiya wadda Shugaban Hurda da Jama’a Magaji Musa Majia, ya sanyawa hannu, cewa yayi an dauki matakan tsaron da suka kamata don ganin anyi bukukuwan sallar lafiya.
Inda yace”Munyi kyakykyawan shiri, mun samar da isassun jami’an tsaro, da jami’an sintiri a guraren ibada, guraren shakatawa, kasuwanni, kofofin shige da fice da sauran muhimman gurare don ganin anyi bikin sallah lafiya”.
Mai Magana da Yawun ‘Yan Sandan ya shawarci masu zuwa wajen ibadah da kada su halarci wajajen ibadar da duk wani abu da rike shi bai zama dole face shinfidun sallah.
Majiyan ya kuma ummarci iyaye da kada su kyale yaransu tafiya su kadai ba tare da an sami wanda zai raka su unguwa ba a daukacin bukukuwan sallar don rage yawaitar batan yara.
Kano, Matakan Tsaro
An Tsaurara Matakan Tsaro A Kano added by Sagiru Ado Abubakar on September 1, 2017
Muryar Arewa, Daily Trust
Karanta: Buhari ya gana da ma'aikatan sa a London
Kungiyar Kwadago Ta Ce Ta Na Bin Jihar Kano Biliyan 33
Iyaye a Kano sun koka game da yawaitar satar yaran su kanana